钦定古今图书集成/历象汇编/庶征典/第083卷 > 《本草纲目》 > 《雹释名》
## 钦定古今图书集成/历象汇编/庶征典/第083卷 > 《本草纲目》 > 《雹释名》

时珍曰：程子云：“雹者，阴阳相搏之气，盖沴气也。”或云：
“雹者，炮也，中物如炮也。”曾子云：“阳之专气为雹，阴之
专气为霰。”陆农师云：“阴包阳为雹，阳包阴为霰。雪六
出而成花，雹三出而成实，阴阳之辨也。”《五雷经》云：“雹
乃阴阳不顺之气结成。亦有懒龙鳞甲之内，寒冻生
冰，为雷所发，飞走堕落，大者如斗升，小者如弹丸。又”
蜥蜴含水亦能做雹，未审果否。